கேள்வி: புக்கிட் அமான் - இரண்டாம் உலகப்போர் பற்றி தகவல் சொல்.
பதில்: இரண்டாம் உலகப்போர் போது, தீபகற்ப மலேசியாவை பாதுகாப்பதற்காக மலாயா இராணுவத்தின் கட்டளை மையமாக (''Malaya Command'') பிளாப் சாலை காவல் நிலையம் செயல்பட்டது. சப்பானிய இராணுவம் மலாயாவைக் கைப்பற்றிய பிறகு, மலாயா கூட்டமைப்பு மாநிலங்களின் காவல் துறை, சிலாங்கூரில் இருந்து விலகி தற்காலிகமாக சிங்கப்பூர் தீவிற்கு இடம் பெயர்ந்தது. மலாயாவில் சப்பானிய ஆக்கிரமிப்பு (''Japanese occupation of Malaya'') மலாயாவில் இருந்த சப்பானிய இராணுவத்தின் தலைமையகமாக பிளாப் சாலை காவல் நிலையம் செயல்பட்டது.
கேள்வி: புக்கிட் அமான் - பிரித்தானிய இராணுவ நிர்வாகம் பற்றி விளக்கவும்.
பதில்: சப்பானிய இராணுவம் சரணடைந்த பிறகு பிளாப் சாலை காவல் நிலையம் பிரித்தானிய மலாயாவில் இராணுவ நிருவாகம் (''British Military Administration of Malaya'') ஒப்படைக்கப்பட்டது. பின்னர் இந்தக் காவல் நிலையம் மலாயா ஒன்றியம் (''Malayan Union Police'') தலைமையகமாக மாறியது. மலாயா ஐக்கிய இராச்சியம் இருந்து விடுதலை பெற்ற பிறகு, அது கூட்டமைப்பு காவல் படையின் (''Federation Police Force'') தலைமையகமாக மாறியது. 25 மார்ச் 1975 மார்ச் 25-ஆம் தேதி, அப்போதைய காவல்துறைத் தலைவர் துன் முகமது அனிப் ஒமார், பிளாப் சாலை காவல் நிலையத்தை புக்கிட் அமான் மலேசிய காவல்துறை தலைமையகம் (''Ibu Pejabat Polis Diraja Malaysia, Bukit Aman'') என்று பெயர் மாற்றினார்.